Pravoslávna cirkev (východná Európa)

náhľad|Pravoslávny osemkonečný kríž
náhľad|220x220bod|Rozšírenie pravoslávneho kresťanstva
**Pravoslávna cirkev** (alebo aj **východná pravoslávna cirkev,** **ortodoxná cirkev**, iné názvy pozri nižšie) je najpočetnejšia východná kresťanská cirkev. Nájdeme ju najmä na Balkáne, vo východnej Európe a na Blízkom východe. Často býva nesprávne zamieňaná s gréckokatolíckou cirkvou, ktorá síce používa byzantský obrad, ale inak spadá pod právomoc rímskeho pápeža, teda patrí ku katolíckej cirkvi.

## História

## Iné názvy

* **Pravoslávie**
* **Ortodoxia**
* **Byzantská pravoslávna/ortodoxná cirkev**
* **Grécka pravoslávna/ortodoxná cirkev** (staršie pomenovanie v širšom zmysle) 
* **Pravoslávna/ortodoxná všeobecná cirkev** (z pohľadu samotných pravoslávnych) 

## Rozšírenie
Pravoslávie sa rozšírilo z Byzantskej ríše na územie Balkánskeho polostrova. Aj v súčasnosti
sa k pravosláviu hlási väčšina veriacich Srbska, Čiernej Hory, Bulharska, Grécka, Rumunska, Gruzínska a
Severného Macedónska. Pomerne veľké skupiny pravoslávnych kresťanov žijú aj na území Bosny a
Hercegoviny (medzi tamojšími Srbmi), na území južného Albánska, ale aj medzi srbskými
komunitami v Chorvátsku, v južnom Maďarsku, v Nemecku či v zámorí. Pravoslávie sa rozšírilo aj medzi východnými Slovanmi. Najväčšou pravoslávnou cirkvou je Ruská pravoslávna cirkev,
ktorej veriaci žijú nielen na území Ruska, ale aj medzi Rusmi, ktorí žijú na území Estónska,
Lotyšska, Litvy, Kazachstanu, Uzbekistanu alebo medzi Rusmi v USA, v Kanade či v Austrálii.
Pravoslávie je tiež hlavným vierovyznaním Ukrajincov, Bielorusov a obyvateľov Moldavska.
Na Kaukaze sa k pravoslávnemu kresťanstvu hlási väčšina obyvateľov Gruzínska a niektoré menšie národy. Veľa pravoslávnych žije aj na území Libanonu, Sýrie, Jordánska a iných
krajín Blízkeho východu. V meste Carihrad (dnešný Istanbul), v
ktorom sídli ekumenický pravoslávny patriarcha, však žije pravoslávnych veľmi málo.
Podľahli perzekúciám zo strany Turkov po skončení prvej svetovej vojny. Menšie skupinky žijú
aj na území Poľska, Česka a vo Fínsku.

### Pravoslávie na Slovensku
Príchodom vierozvestcov Konštantína (Cyrila) a Metoda, ktorých v roku 863 poslal byzantský cisár Michal III. na žiadosť kniežaťa Rastislava sa byzantský obrad preukázateľne dostal na územie dnešného Slovenska. Preklad byzantskej liturgie do staroslovienčiny od Konštantína a Metoda sa s menšími zmenami dodnes používa v pravoslávnych a gréckokatolíckych liturgiách. Na území Slovenska žijú pravoslávni kresťania na východe, v okolí miest Bardejov, Svidník, Medzilaborce, Snina či Stará Ľubovňa. Ich centrom je mesto Prešov.

## Jednotlivé cirkvi
[náhľad|304x304bod|Konštantínopolský patriarcha [Bartolomej I.|Bartolomej]]
V súčasnosti sú všeobecne uznávané tieto autokefálne cirkvi:

# Konštantínopolský ekumenický patriarchát
# Alexandrijsky patriarchát
# Antiochijsky patriarchát
# Jeruzalemský patriarchát
# Ruská pravoslávna cirkev
# Srbská pravoslávna cirkev
# Rumunská pravoslávna cirkev
# Bulharská pravoslávna cirkev
# Gruzínska pravoslávna cirkev
# Cyperská pravoslávna cirkev
# Grécka pravoslávna cirkev
# Poľská pravoslávna cirkev
# Albánska pravoslávna cirkev
# Pravoslávna cirkev v českých krajinách a na Slovensku
# Macedónska pravoslávna cirkev

Problematická je situácia na Ukrajine, kde pôsobia dve pravoslávne jurisdikcie - Pravoslávna cirkev na Ukrajine a Ukrajinská pravoslávna cirkev moskovského patriarchátu. Pravoslávnu cirkev na Ukrajine uznáva len Ekumenický konštantínopolsky patriarchát, Grécka pravoslávna cirkev, Cyperská pravoslávna cirkev a Alexandríjsky patriarchát.

Sporná situácia je aj v Estónsku, kde pôsobí samostatná Estónska apoštolská pravoslávna cirkev a Estónska pravoslávna cirkev moskovského patriarchátu. Existujú i pravoslávne cirkvi, ktoré nemajú uznanie všetkých kánonických cirkví, napr. Pravoslávna cirkev v Amerike, Moldavská pravoslávna cirkev či Lotyšska pravoslávna cirkev.
## Viera
náhľad|250x250bod|Prijímanie počas pravoslávnej liturgie
Pravoslávie vyznáva Nicejsko-carihradské vyznanie, ktoré používa bez filioque. Verí v jedného Boha, ktorý je v troch osobách (Otec, Syn a Svätý Duch). Významnú váhu maju rozhodnutia všeobecných snemov a diela cirkevných otcov. Cieľom duchovného života je žbožštenie človeka. Duchovný život sa praktizuje slávením a prijímaním sviatostí (tajín), modlitbou, pôstom a ďalším. Slávenie Eucharistie sa nazýva božská liturgia. Pravoslávie Máriu nazýva Bohorodičkou, Pannou a matkou Boha. Praktizuje sa modlitba k nej, modlitba k svätým a za zosnulých. V súčastnosti je drvivá väčšina pravoslávnych kresťanov byzantského obradu. Typické pre byzantský duchovnosť sú ikony. Pravoslávni neuznávajú katolícke poňatie pápežského úradu.

## Pravoslávna cirkev v českých krajinách a na Slovensku
[náhľad|220x220bod|[Chrám svätého Alexandra Nevského (Prešov)|Pravoslávna katedrála svätého Alexandra Nevského v Prešove]]
náhľad|220x220bod|Pravoslávna katedrála svätých Cyrila a Metoda v Michalovciach
náhľad|334x334bod|Pravoslávna katedrála svätého Gorazda v Olomouci
[náhľad|220x220bod|[Pravoslávny chrám svätých Cyrila a Metoda|Pravoslávna katedrála svätých Cyrila a Metoda v Prahe]] 

Miestnu pravoslávnu cirkev v týchto krajinách tvorí autokefálna (samostatná a nezávislá) jednotka
zložená z Pravoslávnej cirkvi v Českých krajinách a
Pravoslávnej cirkvi na Slovensku. Vrcholným predstaviteľom celej miestnej cirkvi je
metropolita, ktorým je tu tradične volený jeden z arcibiskupov (v
súčasnosti je podľa miestnej cirkevnej ústavy metropolitom buď arcibiskup
pražský alebo prešovský; metropolitu volí najvyšší správny orgán miestnej
cirkvi, čo je snem skladajúci sa zo zvolených duchovných i laikov).

**[[Eparchia (biskupstvo)|Eparchie]] (biskupstvá) [[Pravoslávna cirkev v českých krajinách a na Slovensku|Pravoslávnej cirkvi v českých krajinách a na Slovensku]]:**

Územie Česka:

* Pražská pravoslávna eparchia
* Olomoucko-brnianská pravoslávna eparchia

Územie Slovenska:

* Prešovská pravoslávna eparchia
* Michalovsko-košická pravoslávna eparchia

## Referencie

## Pozri aj
* Pravoslávna cirkev
* Pravoslávna cirkev v českých krajinách a na Slovensku
* Prešovská pravoslávna eparchia
* Michalovsko-košická pravoslávna eparchia
* Olomoucko-brnianská pravoslávna eparchia
* Pražská pravoslávna eparchia

## Zdroj
 

## Externé odkazy
* Pravoslávna cirkev na Slovensku – oficiálna stránka
* Pravoslavie.sk
* „PRAVOSLAVI.CZ“ - hlavní český pravoslavný rozcestník
* Stránka o Pravoslaví – Kresťanská orthodoxia

Kategória:Náboženské smery
Kategória:Pravoslávne cirkvi